Sigurd Johan Heide

Sigurd Johan Heide (født 1979) er en norsk koreograf og danser.

Heide har sin utdannelse fra Kunsthøyskolen i Oslo (2008–10), NTNU (2004–07) og Høgskolen i Tromsø (2001–04).

Han vokste opp på Grytøya i Troms, og bor i dag i Tromsø, der han arbeider som frilansdanser og koreograf.

Heide har laget og medvirket i flere sceneproduksjoner med folkedans som scenespråk. Han har vært tilsatt ved Norsk senter for folkemusikk og folkedans i Trondheim, der han blant annet arbeidet med prosjektet Bygda dansar. I 2006 medvirket han som danser sammen med Hekla Stålstrenga i en konsertforestilling på Festspillene i Nord-Norge. Han har vært danser og koreograf i flere forestillinger på folkemusikk- og folkedansfestivalen Kalottspel i Målselv, og "Flate steinar er til å sitja på" var eksamensforestillingen hans ved Kunsthøgskolen i Oslo i 2010. 

I 2012 startet Heide dansekompaniet Kartellet som har fått navn etter den første forestillingen til kompaniet. Kompaniet har sin base i folkedans og folkemusikk og blander gjerne inn moderne elementer, sterk fysikalitet og lek. Heide og Kartellet har vunnet flere priser og har vært med på å gjøre folkedanssjangeren til en nyskapende og relevant del av samtidsdansen.

 Utmerkelser 
 2006: Ungkunstner ved Festspillene i Nord-Norge sammen med Hekla Stålstrenga (Ragnhild Furebotten og Tore Bruvoll) og danserne Magne Kleiveland og Hallgrim Hansegård. 
 2010: Vinner av Kongepokal i «dans, fele, klasse A» på Landskappleiken, sammen med sitt søskenbarn Anne Berit Heide.
 2014: Årets Festivalkunstner på Dansefestival Barenst i Hammerfest.
 2015: Tildelt Statens Kunsterstipend for folkekunstnere for 1 år.
 2015/16: Dansekritikerprisen for DoPPler, Kartellet og Sigurd Johan Heide
 2016:  Kartellet fikk Troms Fylkes Kulturpris sammen med kunstnerisk leder Sigurd Johan Heide
 2025: Hilmarprisen

 Utvalgte produksjoner 
 2021: An dran drin drekt (koreograf og danser), Kartellet
 2021: Danse, danse staur, Kartellet (koreograf)
 2016: Anføttes (head to feet), (koreograf)
 2015 DoPPler (koreorgraf, danser)- konsertforestilling med premiere på Nordland Musikkfestuke august 2015.
 2015 Det er et helvete å ha armer, men ingen å omfavne- (koreografi og regi) - konsertforestilling med premiere på Festspillene i Nord-Norge.
 2015 Ang (koreografi og regi) - Konsertforestilling med folkemusikk på Ultimafestivalen.
 2014 Kan du komme ned og hente med? (danser og koreograf) - danseforestilling med premiere på Riksscenen våren 2014.
 2014 I am looking at you, you are looking at me, and what are we looking at (aktør) - performance med premiere på Dansefestival Barents 2014.
 2013 Performer-Audience Interaction (koreograf og danser) - Forskningsprosjekt i samarbeid med NTNU Dansevitskap 2013-2014.
 2013 Om kjæresten min vil jeg joike (danser og koreograf) - Dokumentarfilm av Ellen Astrid Lundby med premiere på Tromsø Internasjonale Filmfestival.

 2012 ´Kartellet (koreografi/danser) - Premiere på Kalottspel, og vært vist over 50 ganger i Norge og Sverige. 
 2011 Å være seg selv er bevegelse (koreografi/produsent) - Premiere i Trondheim, også vist på Voss og i Steinkjer.
 2011 Never on a sunday (koreografi/danser) - Premiere Linkjöping, også vist i Oslo. 
 2011 Åpningskonsert Barents Spektakel (koreografi/danser) sammen med Ragnhild Furebotten "Aldri på en søndag". 
 2010 Et Juleeventyr, (koreografi) - Hålogaland Teater
 2010 Flate steinar er til å sitja på, basert på Fuglane av Tarjei Vesaas. (koreografi) - Premiere på Dansens Hus i Oslo. 
 2009 Kan du sjå det på meg?, basert på Is-slottet av Tarjei Vesaas. (koreografi/danser) - Premiere på Kalottspel 
 2007 FOT (koreografiass./danser) - Premiere på Kalottspel.
 2003 Den som rulla ette golve (danser) - Premiere på Førdefestivalen.

 Referanser 

 Eksterne lenker 

  Sigurd J Heide
  Kartellet

Kategori:Norske dansere
Kategori:Personer fra Harstad kommune
Kategori:Kongepokalvinnere i folkemusikk